text: fent marxa: de gener 2015
  3a Cursa del Camí dels Bandolers a Senija
  Enguany al participar la cursa en la lliga de la federació valenciana de muntanya va fer que s'avançara al mes de gener.
  633 corredors es van apuntar i prop de 100 voluntaris i l'ajuntament de Senija i quasi tot el poble ajudant en una cursa que va ser tot un èxit.
  Jo personalment entre les festes del Nadal i una lesió de quadríceps em van impedir no inscriure'm fins a última hora i per tant l'entrenament va ser ben escàs,això sí,volia participar sabent de les meues llimitacions.
  Un poc abans de les 8 arribem jo i Álvaro a Senija,ja es veia gent per allí però tot el mogolló va arribar a partir de les 8,deixem el cotxe al pàrquing que van habilitar prop de l'entrada del poble i anem a pel dorsal i xip i a xarrar un poc amb la gent coneguda.
  Cap ací i cap allà a les 8'30 anem al "corralito" i em pose cap al final,a les 9 de manera puntual comença la cursa i la gent com sempre ix forteta,jo intente no deixar-me portar però anava per baix de 6.
  Primer una volteta per Senija i tornem a passar per la meta i ja ens claven per la senda dels Murterets i hi ha tapó que va bé per a recuperar forçes,després passem per una senda nova per un tossal a mà esquerra i després vé una baixada prou tècnica.
  Després baixes un tros per la senda del camí vell de Llíber i ens tiren a mà dreta pel tossal de la Costera per una nova senda molt treballada i que també tenia lo seu.
  Després baixada prop de lo que era la llavanderia i cap a Senija novament i després per unes sendetes noves on em trobe amb Álvaro que va un poc tocat d'un turmell i on baixem ja cap avall a buscar el plà de Senija on estava el 1er avituallament líquid i després creuem l'AP-7 i pujada per la nova senda del tossal del Cossi,bonica,curta però intensa pujada per zones noves desconegudes per a mi del terme de Benissa.
  Després un trosset de pista de puja/baixa per la zona de Canor i nova senda que et baixa fins el barranc de Canor,allí un trosset de pista i a pujar el primer tossal sèrio,el del Moro i lo que era un matí de moment soportable amb inclús caloreta es torna en un estona d'aire gelat.
  Arribe dalt del tossal i allí vec a Santi Vallés fent fotos,agafem un poc d'aire i cap avall a buscar el Racó dels Cegos que tenim avituallament sòlid/líquid.
  Agafem un poc de forçes i anem a buscar Serrillars sense encantar-mos massa ja que hi ha punt de control.
  Pujant Serrillars note que les forçes ja van minvant i m'ho agafe en calma i vec davant a Buigues que crec que està paregut a mi.
  Arribem al punt de control i Álvaro tira davant i ja seguiriem fins al final jo i Buigues xano-xano però de còrrer ben poc ja que quedava molt i ens costava còrrer.
  Baixem Covatelles i passem la Font de la Mata i a buscar Llesinta,abans un altre avituallament sòlid/líquid i encara ens quedaven més de 7 km i justet de forçes.
  Ens ronda pel cap abandonar però treiem forçes i decidim acabar-la com siga.
  Pujem Llesinta i ens costa prou però allà que anem.
  Després planejem per Bassetes i venia la senda nova de l'Astúsia que és molt tècnica però en coneixer-la baixem amb molt de compte.
  Després de baixar-la planejem i toca l'última pujada duríssima cap a la Cova i la Creu on ja anem entre despotricant i rient a la volta,que dura se'ns va fer la cursa.
  Abans quedava l'últim avituallament líquid i ja en passar la Creu ja era tot baixada per Murterets on ja treiem l'últim esforç de trotar un poc entrant a meta amb un temps de 4:51.